美智子

上皇后美智子係上皇明仁老婆，原名正田美智子，係日本第一個平民出身嘅皇后同埋日本皇室成員。

經歷 

美智子響東京府東京市東京帝國大學醫學部附屬醫院出世，老豆係嘅會長正田英三郎。佢同時都係屋企大囡。佢先後讀過雙葉小學校同埋聖心女子學院，1957年響聖心女子大學畢業。

響1957年8月，美智子響輕井澤嘅網球場上面識咗當時重係皇太子嘅明仁，之後重陷入戀愛，爾件事響當時嘅日本係好少見。響1958年，同意咗佢哋爾門婚事，重對外公佈。由於當時嘅佢形象清新，加埋佢係平民出身，畀日本人叫做時代。

響1959年，美智子正式同明仁結婚。1960年生咗大仔德仁、1965年生咗二仔文仁、1969年生咗大囡清子，三個小朋友都係皇居宮內廳醫院出世。響1989年，昭和天皇死咗，明仁繼位，美智子亦由太子妃升做皇后。

響2019年，明仁讓位畀大仔德仁，而佢做上皇，美智子都一齊跟住讓位，改叫「上皇后」。美智子係日本第一個上皇后。

屋企 
老豆：正田英三郎

阿媽：正田富美子

兄弟姐妹：大佬正田巖---細妹安西惠美子---細佬正田修

老公：明仁

大仔：今上天皇德仁
 二仔：文仁
 細女：黑田清子

攷 

現任日本皇室成員
日本皇后